**Der er indgået en politisk aftale mellem Socialdemokratiet, Venstre, Dansk Folkeparti og det Konservative Folkeparti om ”Forslag til anden organisering af specialskoler og specialklasser”**

Byrådet har i to omgange besluttet at udgifterne til specialområdet skal reduceres, så ressourcerne til den almindelige folkeskole kan styrkes. Det har nemlig været sådan, at hvis der var et merforbrug på specialområdet, så skulle denne merudgift hentes på almenområdet. Det har det seneste skoleår svaret til at der er blevet nedlagt 14 stillinger på almenområdet for at merforbruget kunne dækkes.

Denne udvikling kan ikke fortsætte.

Derfor er der iværksat en række forslag til hvordan man får en anden organisering af specialskoler og specialklasser, så vi får penge til at styrke den almen undervisning.

De forslag som kommer på det kommende Skole og uddannelsesudvalget omhandler blandt andet:

*Ligestilling af åbningstider i SFO-tilbud tilknyttet specialskoler og specialklasser, med åbningstider i SFO-tilbud tilknyttet almenområdet*

*Forslag til ændret befordringspraksis i de specialiserede skoletilbud*

*Dette har til formål, at ligestille elever på specialskoler og i specialklasser med elever i almenskolen, når det gælder befordring.*

*Ligestilling af forældrebetaling for SFO-tilbud på specialundervisningsområdet*

*Dette betyder at der indføres forældrebetaling for SFO-tilbud på de specialundervisningstilbud, der ikke har haft det indtil nu. Dermed indføres ligestilling for alle elever og forældre.*

*Forslag om ny ressourcetildeling pr. elev for SFO-tilbud i specialskoler og specialklasser*

*Dette har til formål at sikre, at ressourcerne i stigende grad anvendes i almenskolen, samtidig med, at der fastholdes en forsvarlig bemanding i SFO-tilbud tilknyttet specialskoler og specialklasser.*

*Forslag til anden organisering af specialskoler*

*En anden organisering af specialskoler har til formål, at effektivisere udgifterne til ledelse ved at sammenlægge Vesterbakkeskolen og Firkløverskolen. Men dog sådan at skolerne bliver på de nuværende matrikler.*

*Forslag til anden organisering af specialklasser*

*En anden organisering af specialklasser har til formål, at reducere udgifter til transport af elever i specialklasser og tager samtidig udgangspunkt i nærhedsprincippet, som betyder, at eleverne over de kommende tre år visiteres til specialklasser på eller tæt på deres distriktsskole.*

Vi har fået rigtig mange høringssvar ind helt nøjagtigt 89

Det gør stor indtryk på os alle når vi får beretninger om de problemstillinger der bliver beskrevet af forældre og de professionelle omkring børnene. Der vil ske en serviceforringelse på området, det er klart når der sker omfordeling af ressourcerne.

**Men så vil almenområdet få tilført penge, så der her vil ske en serviceforbedring.**

Rigtig mange har i høringssvarene udtrykt bekymring for forslagene omkring specialklasserne. Det er både forældre og personale tilknyttet specialklasserne, men også skolebestyrelser og MED udvalg på skolerne. **Det har vi selvfølgelig lyttet til og er derfor blevet enige om at vi ikke ændrer ved strukturen på specialklasserne.**

**Det betyder at de skoler som har specialklasser nu fortsætter uændret.**

Desuden gives der mulighed for at andre skoler kan søge om at oprette specialklasser, hvis skolen har de rette lokaliteter samt faglige ressourcer.

Steen Bundgaard socialdemokratiet tlf. 29362240 Christina Kjærsgaard Venstre tlf. 40117391

Frank Nørgaard Dansk Folkeparti tlf.23832514 Daniel Madie Konservative Folkeparti tlf. 30345033